nn fr cs da da fr he en da da it de en da cs nb da nn da da da en et sv id da fy en nb en da cs en da da da da da de da nb en sv en nb da sv de nb da sv de nb da sv de nb da sv de nb da da sv de nb da da sv de nb da da sv de nb da sv sv de nb da en sv de nb da en sv de nb da sv da da sv da it en da da da da fr en da da fr da fr da da da da nn da sv da en fr da fr da fr cs da da fr he en da da it de da da pl hu de en da da da de de fr en da da fr it fr de da da da da da ar da
Jeg er tosset med mad, simpelthen rendyrket foodie! Jeg kan relatere langt de fleste samtaleemner til mad - og er altid god for en opskrift på stort set hvad som helst. Jeg kan lide at lave det meste fra bunden; jeg elsker at bage, og køber aldrig hverken brød eller kager. Jeg bryder mig generelt ikke om halv- eller helfabrikata, og det økologiske fylder også meget i mit hjem.
Jeg er blevet kæmpe fan af Hugh Fearnley-Whittingstall og programmerne fra River Cottage– det er virkelig feel good-fjernsyn, med råvarer i centrum. Det sidste program jeg så omhandlede grøntsager, og der var nogle rigtig gode tips til at komme lidt flere grøntsager på menuen. Det eneste problem med disse udsendelser er at det godt kan være ret vanskeligt at finde opskrifterne. Nogle af dem ligger på Channel4, som de også henviser til i udsendelserne, men da slet ikke alle. Jeg var ude i den samme problematik med surdejsbrødet, det krævede lige en halv times googlen, for endelig at finde opskriften. Denne gang endte jeg med at se lidt af programmet igen, og så lave retten ud fra det.
I bund og grund er det bare et rodfrugtfad med lidt ekstra knas, men det bliver rigtig lækkert. Jeg valgte at servere en lille krebinet af hakket vildsvin til, men næste gang laver jeg nok en gryderet eller lignende, så der er lidt mere væde til – ellers bliver det simpelthen for tørt.
Man kan bruge alle de rodfrugter man kan få fingre i til dette fad. Faktas udbud i dag var svært begrænset, så det blev pastinak og kartoffel (som jeg havde i forvejen) samt porre og persillerod. men jordskokker, selleri eller majroe ville nok også være lækkert.
2 dl rasp (gerne grov)
2 dl hård revet ost (fx parmesan)
1 dl cremefraiche eller fløde
Rens grøntsagerne og skær dem i grove tern. Rør en dressing sammen af olie, sennep, honning og eddike og vend grøntsagerne heri. Fordel dem i et ildfast fad og drys med salt og peber. Kom fadet i ovnen ved 200 grader i ca. 45 minutter –  grøntsagerne skal være gyldne og møre.
Bland ost, rasp og havregryn i en skål. Tag fadet ud af ovnen, dryp med cremefraiche, og fordel rasp-blandingen over hele fadet. Giv det yderligere 15 minutter i ovnen til det er gyldent.
Spises alene, sammen med en lille bøf eller en kraftig gryderet.
Grøntsagscrumble | Madbevægelsen -- danske madblogs siger:
11. september 2011 kl. 21:11
[…] Original post: Grøntsagscrumble […]
11. september 2011 kl. 22:15
Spændende! Sprød skorpe lyder lækkert.
12. september 2011 kl. 10:56
Det fungerede rigtig godt- crumble, nu uden at være en kage :-0
11. september 2011 kl. 23:01
Orv, sikke en fed måde at lave grøntsager på – det skal helt klart prøves 😀
12. september 2011 kl. 10:57
Det peppede i hvert fald det der 80’er grøntsagsfad gevaldigt op 🙂
12. september 2011 kl. 6:51
DR2 sendte i går (søndag aften kl 21) et afsnit med frugt, og klart inspirerende..
Elsker rodfrugter, så vil prøve at huske på dette.
12. september 2011 kl. 10:58
Manden ser altid fodbold om søndagen, så jeg plejer at fange programmet online i stedet 🙂
Hvis man som jeg er glad for rodfrugter, er det et sikkert hit!
12. september 2011 kl. 12:14
Det skal helt sikkert afprøves herhjemme, hvor der bliver gnavet rigtig mange grønsager, og vi kan helt sikkert klare noget ny inspiration 🙂
Så også det med frugt og så en lækker vildtburger med pærer, og dejlige jordbæris kun med jordær
12. september 2011 kl. 12:30
Jeg har også lige nydt programmet om frugt 🙂
Ja, det er altid rart med ny inspiration på grøntsagsfronten!
12. september 2011 kl. 13:37
ej det skal prøves – det ser bare super lækkert ud!
12. september 2011 kl. 13:38
Ej det ser superlækkert ud – det skal da prøves en af dagene….
12. september 2011 kl. 13:41
Det var virkelig godt – god fornøjelse 🙂
Skriv et svar Annuller svar
Din e-mailadresse vil ikke blive publiceret. Krævede felter er markeret med *
Risotto med bagt græskar
Toast Skagen – eller svensk rejesalat
Irsk kaffegranité med flødeskum
Semifreddo med bær og chokolade
"Jeg har blogget siden 2008, og udvikler mig hele tiden madmæssigt. Min familie bruger bloggen flittigt, “når mor ikke er hjemme”, og er ikke blege for at kritisere, hvis jeg ikke har forklaret noget ordentligt. Jeg slår også selv opskrifter op på bloggen; man kan jo ikke huske alting. Jeg henter inspiration til opskrifter alle steder fra; når jeg spiser ude, læser kogebøger, læser blogs osv."
- Signe Vinther, grundlægger af signesmad.dk
8000 Aarhus C mail@tobiasehlig.dk
© Alt indhold på SignesMad er omfattet af loven om ophavsret.